鄭龍喺1988年4月15號喺山東青島出世，細個就開始踢足球，13歲半之前一直踢前鋒，但到咗2001年底，由於佢身材比較矮，加上嗰時教練話喺前鋒冇優勢，所以夾硬擺喺左中場嚟踢。之後無耐加入咗青島中能嘅青年隊。雖然佢曾經喺2006年初未入到青島中能一隊，之後去咗上海聯城隊（2007年同上海申花合併咗）試訓，但同樣未俾主帥睇啱，返到青島之後重係順利入返一隊踢波。